kardosdrur/scandi-wiki huggingface dataset:
Leif Jedig

Leif Jedig (født 4. december 1933) er dansk fotograf, filminstruktør, videoforhandler, mm.

Startede butikken Platan Foto på Vesterbrogade i København, hvor han fik succes med salg af Minolta- og Canon-kameraer samt opsigtsvækkende reklamekampagner i samarbejde med Radio Mercur.

Producerede biograffilmene Mellem venner (1963), Villa Vennely (1964) og Stenbroens helte (1965), alle tre instrueret af Radio Mercur-lydmanden Poul Nyrup, samt Mallorcas søde liv (1965), en slags iscenesat dokumentar inspireret af Spies' charterrejser, som han selv instruerede.

Boede en årrække i Spanien og blev kendt i medierne som udenlandsdansker samt parodieret af Dirch Passer i Cirkusrevyen.

Senere startede han butikken Foto Video på Værnedamsvej, hvor han fik succes med salg af videofilm og ændrede butikkens navn til Video Netto, som flyttede til Vesterbrogade og senere blev til en butikskæde med bl.a. DVD City på Vestergade i København.

Producerede og instruerede før pornoens frigivelse tusindvis af stripteasefilm på 8mm. I 1990'erne producerede han en række hardcore-pornofilm på video.

Eksterne henvisninger 

 

Filminstruktører fra Danmark
Pornografi
Stamhuset Egholm

Stamhuset Egholm omfattede hovedgården Egholm mm. og blev oprettet 21. september 1831 af general Johan Wolfgang Reinhold Haffner for sig og sine efterkommere. Stamhuset havde lineal-agnatisk succesion.

Egholm
Etableret i 1831
Ophørt i 1921
Stamhuset Iselingen

Stamhuset Iselingen blev oprettet 30. august 1781 af baron Reinhard Iselins enke, Anna Elisabeth Fabritius de Tengnagel (1735-1786), nu gift med Johan Frederik Classen, for datteren Marie Margrethe, gift med kammerherre Chr. Fr. E. greve Rantzau. Det bestod af Iselingen mm.

Iselingen
Etableret i 1781
Ophørt i 1803
Stamhuset Rosenfeldt

Stamhuset Rosenfeldt blev oprettet 30. august 1781 af baron Reinhard Iselins enke, Anna Elisabeth Fabritius de Tengnagel (1735-1786), nu gift med Johan Frederik Classen, for datteren Anna Elisabeth, gift med kammerherre, amtmand Pierre Antoine Gérard Bosc de la Calmette.

Rosenfeldt
Etableret i 1781
Ophørt i 1803
Cis-3-Hexen-1-ol

cis-3-Hexen-1-ol er en farveløs olieagtig væske med en intens duft af nyslået grønt græs og blade. Der bliver produceret små mængder af stoffet i de fleste planter. cis-3-Hexen-1-ol er en meget vigtig aromaforbindelse, da det anvendes i frugt og grøntsager og i parfume. Den årlige produktion er omkring 30 tons.

cis-3-Hexen-1-ol er en alkohol og estere heraf er også vigtigt til smag og duft-råvarer. Det relaterede aldehyd er cis-3-hexenal (blad-aldehyd), som har en lignende og endnu stærkere duft, men er relativt ustabilt og der fremkommer isomerisation til den konjugerede trans-2-hexenal.

Alkener
Alkoholer
Fiat 132

Fiat 132 var en bilmodel fra Fiat, som blev produceret fra 1972 til 1981. Det var den sidste serieproducerede Fiat-model med baghjulstræk. Fiat 132 i 1800 udgaven, var også teknisk forbedret med bl.a. modificeret undervogn, gearkasse og motor, sammenlignet med 1972 udgaven.

Fiat 132 afløste Fiat 125, og overtog dens motor med dobbelte overliggende knastaksler. I øvrigt minder modellens teknik om den mindre Fiat 131. Fra 1977 erstattede modellen også Fiat 130 som firmaets flagskib. Samtidigt med dette tilkom en 2,0-liters benzinmotor, og modellen kaldtes også Fiat 2000. Dette år fik Fiat 132 ændret kølergitter og interiør. Modellen blev i 1983 afløst af Fiat Argenta, som i bund og grund var en faceliftet Fiat 132.

Bilen blev i Spanien fremstillet som SEAT 132.

Tekniske specifikationer

Kilder og eksterne henvisninger 

132
Store mellemklassebiler
Biler introduceret i 1972
Biler fra 1970'erne
Biler fra 1980'erne
Baghjulstrukne biler
Bodleian Library

Bodleian Library, som er University of Oxfords hovedbibliotek, er et af Europas ældste universitetsbiblioteker og er det næststørste efter British Library. Biblioteket kan dateres til 1300-tallet e.Kr.. Efter reformationen blev det lukket en rum tid og åbnede på ny efter en donation af sir Thomas Bodley.

Eksterne henvisninger 

 Bodleian Library 

Forskningsbiblioteker
Biblioteker i Storbritannien
University of Oxford
Etableret i 1602
Kommunal- og regionsrådsvalg 2009

Det danske kommunal- og regionsvalg 2009 blev afholdt 17. november 2009. Her blev afholdt regionsvalg til landets fem regioner med i alt 205 pladser (41 i hvert regionsråd) og kommunalvalg til landets 98 kommuner med i alt 2468 pladser, hvilket er en reduktion fra 2522 pladser i kommunalbestyrelserne, som blev indvalgt ved det forrige valg i 2005. Antallet af pladser blev reduceret yderligere til i alt 2444 ved det efterfølgende valg i 2013. Valget afholdtes som sædvanlig ifølge valgloven den tredje tirsdag i november. De indvalgte politikere sidder i kommunalbestyrelserne og regionsrådene i valgperioden 1. januar 2010 til 31. december 2013.

Resultater 
Kommunalvalget blev en sejr for SF der landsdækkende gik 7,1 procentpoint frem i forhold til kommunalvalget i 2005. Dansk Folkeparti og De Konservative fik mindre fremgange (hhv. 2,2 og 0,7 procentpoint). Tilbage gik det for Enhedslisten (−0,4 procentpoint), De Radikale (−1,5 procentpoint) og Kristendemokraterne, samt de to store nationale partier Venstre (−2,7 procentpoint) og Socialdemokraterne (−3,6 procentpoint). De to sidstnævnte partier modtog dog stadig godt halvdelen af stemmerne.

Byrådsmedlemmer 
Oversigten viser, hvordan de 2468 valgte byrådsmedlemmer er fordelt på partier og lokale lister i de enkelte kommuner, altså er efterfølgende afhoppere ikke opdateret her.
Socialdemokraterne: 801
Venstre: 699
SF: 340
Konservative: 262
Dansk Folkeparti: 186
Lokallister: 103
Radikale: 50
Enhedslisten: 14
Slesvigsk Parti: 6
Kristendemokraterne: 6
Liberal Alliance: 1

Borgmestre før og efter valget

Regionsrådsformænd 
Regionsrådsformændene tiltrådte 1. januar 2010.

Borgmestre 
Borgmestrene tiltrådte 1. januar 2010.

Se også
 Kommunalvalget i Aarhus Kommune 2009
 Kommunalvalg i Danmark

Fodnoter

Eksterne henvisninger 
 Resultater for kommunalvalg fra KMD
 Resultater for regionsvalg fra KMD
Offentlige rum

Det offentlige rum er et fysisk område, som alle har adgang til som pladser, offentlig transport og gågader.

Offentlighed
Steder
Anzio

Anzio er en by og comune på kysten i regionen Lazio i Italien omkring 57 km syd for Rom. 

Byen er bedst kendt for sin havn, hvor der fiskes fra og afgår færger fra til de Pontinske øer Ponza, Palmarola og Ventotene. Byen har stor historisk betydning da byen var et vigtigt allieret landgangssted før slaget ved Anzio under 2. verdenskrig.

Kildeangivelser

Eksterne henvisninger 

Byer i Lazio
Provinsen Rom
Rud Thygesen

Rud Laurids Thygesen (født 15. august 1932, død 1. januar 2019) var en dansk møbelarkitekt.

Rud Thygesen blev født i Sæby, faderen var arkitekt Adolf Thygesen (død 1974). Familien flyttede til Hobro i 1938, og det var her han havde sine barndomsår.

Han flyttede til København i 1955 og tog en handelsuddannelse ved dekorationsfirmaet Hindsgaul. Han fik derefter arbejde hos forskellige møbelfirmaer, bl.a. Tidens Møbler i Lyngby som bl.a. førte møbler af de moderne danske møbeldesignere såsom Hans J. Wegner. Han begyndte selv at formgive møbler og tegnede bl.a. en sovebriks i 1961 som blev vist på Dansk Kunsthåndværks udstilling på Charlottenborg.

På foranledning af en anbefaling fra forstanderen for Kunsthåndværkerskolen blev han optaget på denne uddannelsesinstitution, på trods af sin høje alder og en manglende snedkeruddannelse. Han havde afgang fra skolen i 1966 og etablerede samme år sin egen tegnestue sammen med studiekammeraten Johnny Sørensen.

Rud Thygesen har derefter sammen med Johnny Sørensen ført et internationalt anerkendt virke som møbeldesigner, og de har bl.a. vundet 1. præmien i Snedkerlaugets møbelkonkurrence, Nationalbankens jubilæumslegat, Møbelprisen i 1978, G-prisen i Japan og "Best of Show"-prisen fra Design Foundation i USA.

Deres møbler er repræsenteret på bl.a. Kunstindustrimuseet, København, Kunstindustrimuseet i Oslo, Victoria and Albert Museum i London og Museum of Modern Art i New York.

Rud Thygesen boede ved sin død i Rungsted i Nordsjælland og er begravet på Hørsholm Kirkegård.

Referencer 

 Mike Rømer, 9006 dage med design, Nyt Nordisk Forlag/Arnold Busck, 1991. .

Eksterne henvisninger 

 ARKIVET udstilling af Rud Thygesen's arbejde.

Designere fra Danmark
Danskere i 1900-tallet
Møbelarkitekter fra Danmark
Personer fra Sæby
Johnny Sørensen

Johnny Sørensen (født 3. februar 1944) er en dansk møbelarkitekt.

Johnny Sørensen blev født i Helsingør. Faderen var lagerabejder og moderen fabriksarbejder. Han blev ansat som piccolo på Helsingør Skibsværft i 1960 og fik nogle måneder senere læreplads på værftets snedkerværksted. Her arbejdede han bl.a. med at lave en serie prototyper for Jørn Utzon, som var skibsingeniør Aage Utzons søn. Han fik svendebrev i 1963, med et skrivebord i Rio-palisander som svendestykke, og blev samme år optaget på Kunsthåndværkerskolen i København.

Her mødte han den ældre Rud Thygesen som gik på samme årgang af skolen, og efter afgang fra skolen i 1966 oprettede de sammen en selvstændig tegnestue.

Rud Thygesen har derefter sammen med Johnny Sørensen ført et internationalt anerkendt virke som møbeldesigner, og de har bl.a. vundet 1. præmien i Snedkerlaugets møbelkonkurrence, Nationalbankens jubilæumslegat, Møbelprisen i 1978, G-prisen i Japan og "Best of Show"-prisen fra Design Foundation i USA.

Deres møbler er repræsenteret på bl.a. Kunstindustrimuseet, København, Kunstindustrimuseet i Oslo, Victoria and Albert Museum i London og Museum of Modern Art i New York.

Kilder 
 Mike Rømer, 9006 dage med design, Nyt Nordisk Forlag/Arnold Busck, 1991. .

Designere fra Danmark
Møbelarkitekter fra Danmark
Personer i Kraks Blå Bog
Anita Jørgensen

Anita Jørgensen (født 26. november 1942) er en dansk kunstner.

Anita Jørgensen er bedst kendt som billedhugger, men arbejder også med maleri og kunstinstallationer. Hun har bl.a. lavet Lyngby-Taarbæk Bibliotekernes vartegn, "Søjle med glasstak" i 1994, skulpturer til Ballerup Rådhus og Døve-Blinde skolen i Ålborg.

Hun har udstillet internationalt bl.a. i Galleri Keller i Paris, Forum i Hamburg og Maison de la culture d'Amiens.

I 2019 blev Jørgensen tildelt Statens Kunstfonds livsvarige hædersydelse  som én af de til alle tider i alt 275 modtagere

Kilder 
 Poul Erik Tøjner, Light on light – Anita Jørgensen, København, 1990. .

Referencer 

Billedhuggere fra Danmark
Malere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Personer i Kraks Blå Bog
Kunstnere på finansloven
Kvantitet

Kvantitet angives i mængder, størrelser, længder, mål og vægt. Det er derfor naturligt, at kvantitative data ofte vil etableres gennem præcise informationer om undersøgelsens enheder, eller med et andet udtryk ved eksakte målinger. Men ikke alle eksakte målinger er kvantitative, fx falder mange af de informationer, som indgår i en eksakt måling af befolkningens opfattelse af politiske aktiviteter, uden for en ren kvantitativ registrering. Det er derfor nødvendigt indføre et formidlende begreb, registrerede aktiviteter. Disse kan både kan indeholde oplysninger om kvantitet og kvalitet.

Et simpelt eksempel kan understrege denne pointe. Et træ registreres med henblik på salg. Det er opskåret i forskellige stykker med præcise mål på de enkelte stykkers længde, bredde, tykkelse og vægt. Registreringen af de enkelte stykker er en kvantitativ, eksakt måling.

Det kan skabe forvirring i begreberne, at nogle fremstillinger benytter betegnelser som kvantitative og kvalitative data. Det skal understreges, at kvantitative data er måling af størrelser og kvalitative data er registrering af egenskaber. Denne sondring må ikke forveksles med begreberne målelige og umålelige variable. Det er således umuligt at måle universet, som er en kvantitativ registrering, men det er muligt at måle forskelle i lydbilleder, som er en kvalitativ registrering.

Litteratur 
 Just, Steen(2000): Statistiketik, Samfundslitteratur
 Hellevik, Ottar(1995): Sosiologisk metode, Universitetsforlagets Metodebibliotek, Oslo

Noter 

 
Mål
Ontologi
Filosofiske grundbegreber
Kvalitetskontrol

Kvalitetskontrol kan defineres som "krav om styring af kvalitet". Dette kan være formuleret som forestillinger om målbare kvalitetsparametre, fx gennem faglige mål, kundskaber og færdigheder eller som forskrifter for afholdelse af tests og prøver. En anden type styring inddrager krav om effektivitet, omstilling og fleksibilitet i kvalitetsspørgsmålet.

Det er noget enklere at vurdere kvaliteten af en vare end kvaliteten af en tjenesteydelse eller en menneskelig aktivitet. I forbindelse med kommunernes øgede brug af udlicitering på rengøringsområdet udbydes opgaverne i licitation. Det forudsættes, at de virksomheder, der påtager sig opgaverne overholder nogle standarder for rengøringskvaliteten. I praksis er der imidlertid tale om en angivelse af den tid, der skal anvendes på de forskellige rengøringsopgaver. Vurderingen af, om der bliver gjort ordentlig rent er naturligvis et subjektivt skøn.

I ældreplejen er der ligeledes en tendens til, at private virksomheder overtager (en del af) opgaverne, og her er det endnu vanskeligere at vurdere det overordnede kvalitetsmål: at brugerne bør kunne leve et værdigt liv.

Industri
Kontrol
Skodborg Kirke

Skodborg Kirke er en romansk kirke fra omkring år 1200, der ligger i landsbyen Skodborg i Skodborg Sogn.

Kirken fremstår i dag hvidkalket behængt med skifer- og tegl. Kirkeskibet er romansk, koret og våbenhuset er sengotisk. Desuden er der et tværskib fra 1858-59, i hvilke år kirken fik en grundig gennemrestaurering anført af bygningsinspektør L.A. Winstrup. Desuden foregik endnu en restaurering i 1949-50, der bl.a. prøvede at bringe kirken tilbage til sin originale skikkelse, før den noget hårdhændede restaurering i 1850'erne.

Kirkestolen er til forskel fra normen placeret til venste i kirkens side set fra indgangen, og er fra restaureringen 1858-59. Alteret er fra 1610, og er forsynet med 4 søjler som har forsiring forneden. Altertavlen er malet af Stefan Viggo Petersen i 1928 og forestiller korsfæstelsen. Orgelet er bygget i 1913 af Zakariassen fra Åbenrå og har 15 stemmer, 2 manualer og pedalspil.

Døbefonten er fra 1200, og af granit. Den bæres af tre udhuggede skikkelser som muligvis forestiller Treenigheden.

Ved kirken står et mindesmærke udført af billedhugger Niels Hansen Jacobsen fra Vejen for de faldne fra sognet som døde i tysk uniform i 1. verdenskrig. Pladsen foran kirken kaldes "Brudepladsen", som går tilbage til en tid hvor brudeoptog anført af hornblæsere gjorde holdt foran kirken. Desuden er placeret en række grænsesten fra den gamle grænsedragning 1864-1920.

Galleri

Kilder 
 Johs. Nielsen, Skodborg Kirke, Menighedsraadet, 1955.

Eksterne kilder og henvisninger 
 Skodborg Kirke hos KortTilKirken.dk
 Skodborg Kirke i bogværket Danmarks Kirker (udg. af Nationalmuseet)

Kirker i Vejen Kommune
Kirker i Ribe Stift
Kirker i Haderslev Amt
All the King's Men (film fra 2006)

All the King's Men er en amerikansk filmatisering fra 2006 af Robert Penn Warrens roman af samme navn. Filmen er instrueret af Steven Zaillian og har bl.a. Sean Penn, Jude Law, Kate Winslet og Anthony Hopkins på rollelisten.

Medvirkende

Eksterne henvisninger 
 

Amerikanske film fra 2006
Film baseret på bøger
Dramafilm fra USA
Engelsksprogede film
King Kong (film fra 2005)

King Kong er et 2005 remake af 1933-filmen af samme navn. Filmen er instrueret, produceret og skrevet af Peter Jackson og har bl.a. Naomi Watts, Andy Serkis, Adrien Brody og Jack Black på rollelisten.

Filmen var nomineret til fire Oscars og vandt tre, bl.a. for bedste effekter og bedste lydmix.

Medvirkende 
 Naomi Watts / Kristine Yde Eriksen
 Jack Black / Donald Andersen
 Adrien Brody / Kenneth Christensen
 Andy Serkis
 Thomas Kretschmann / Peter Aude
 Colin Hanks / Niels Olsen
 Evan Parke / Andreas Hviid
 Lobo Chan / Lasse Lunderskov
 Kyle Chandler / Henning Moritzen
 John Sumner / Ulla Jensen
 Craig Hall / Anders Bircow
 Jed Brophy / Anders Bircow

Eksterne henvisninger 

 

Amerikanske film fra 2005
Eventyrfilm fra USA
Film fra New Zealand
Film instrueret af Peter Jackson
Monsterfilm
Thomas Kretschmann

Thomas Kretschmann (født 8. september 1962 i Dessau) er en tysk filmskuespiller kendt for sine roller i store tyske produktioner såvel som i Hollywoodfilm, bl.a. The Pianist af Roman Polanski og King Kong af Peter Jackson.

Udvalgt filmografi 
 Stalingrad (1993)
 U-571 (2000)
 Blade II (2002)
 The Pianist (2002)
 Der Untergang (2004)
 Resident Evil: Apocalypse (2004)
 King Kong (2005)
 Next (2007)
 Wanted (2008)
 Operation Valkyrie (2008)
 The Young Victoria (2009)

Eksterne henvisninger 

 

Skuespillere fra Tyskland
Alversund Bro

Alversund Bro er en hængebro på riksvej 565 over Alverstraumen i Alver kommune, i Vestland fylke i Norge. Broen blev åbnet for trafik 29. juni 1958, og knyttede Radøy til fastlandet. Alversundbroen var det første projekt Nordhordlandsamarbejdet solidarisk stod sammen om at finansiere med bompenge. Broens hovedspænd er på 198 meter, deraf 27 meter over vand.

Efter at broen var nedbetalt i 1968, fortsatte man med «forhåndsbompenge» til Nordhordlandsbroen – eller «Salhusbrua», som var navnet den gang.

Broer i Norge
Vestlands geografi
Radøy
Alver
Leatherheads

Leatherheads er en amerikansk komediefilm fra 2008 instrueret af George Clooney der har produceret filmen med Sydney Pollack og skrevet filmen med Steven Soderbergh. Filmen har udover George Clooney også John Krasinski og Renée Zellweger på rollelisten.

Medvirkende 
 George Clooney
 John Krasinski
 Renée Zellweger
 Jonathan Pryce
 Stephen Root
 Wayne Duvall
 Keith Loneker
 Robert Baker

Eksterne henvisninger 
 

Amerikanske film fra 2008
Komediefilm fra USA
Film om amerikansk fodbold
Film instrueret af George Clooney
Engelsksprogede film
Leoniderne

Leoniderne er en meteorsværm som hvert år i november træffer Jorden. Dette sker omkring 17. november og skyldes at Jorden krydser resterne fra halen af kometen Tempel-Tuttle. Meteorsværmen ses ved at små bider fra komethalen træffer Jordens atmosfære med en hastighed af ca. 250.000 km/t og brænder op.

Navnet kommer fra at man før mente at meteorsværmen kom fra stjernebilledet Løven, som hedder Leo på latin. Leoniderne bliver beskrevet i historiske kilder så tidligt som i 802 da kinesiske astronomer beskrev det hele som en regn af stjerner og egypterne gav året navnet stjernernes år.

Normalt træffer mellem 15 og 20 partikler jordatmosfæren hver time. I enkelte år stiger dette antal til mellem 5000 og 150.000 partikler, noget som øger lysintensiteten. Dette sker omtrent hvert 33. år, og skete sidst i 1966 og i 1999. Også i 2001 traf tætte støvbånd jorden.

I 2009 er der spået over 500 meteorer i timen. For at defineres som en meteorstorm, skal der komme mindst 1000 i timen, så dette års hændelse kan karakteriseres som en halvstorm. At der er nymåne gør imidlertid observartionsforholdene gode.
Centralasien får i 2009 de gunstigste forhold for at observere meteorerne.

Se også 
 Meteoritnedslag

Referencer

Eksterne henvisninger 

 Leonidene kommer igjen  – forskning.no, 2002
 Kraftig meteorregn ventes – siste sjanse på 100 år – astro.uio.no, 2002

Meteorsværme
Ilddans

Ilddans er dans med levende ild. Den ældste kendte brug af ilddans stamme fra Samoa i Stillehavet, hvor den blev kaldt Siva Afi og ild kniv.
Det er en gammel traditionel dans fra den anden side af verdenen. De forskellige kulture danser med forskellige ild redskaber, f.eks. på Samoa er ildstaven populær, i Indonesien og på New Zealand danser de med poi, som er en slags kæder med ildkugler i enderne. Mere moderne ilddans udføres med ild sjippetorv, ild hulahopring og ild fingre. 

Ilddans bliver ofte danset til levende musik.

Op gennem 90'erne er ilddans blevet mere og mere udbredt over hele verdenen via fuldmåne-fester, musikfestivaller, koncerter, firma og kultur arrangementer.
Det største ilddanse arrangement er Burningmanfestivallen, hvor 1.000 mennesker danser med ild samtidig ude i Nevadaørkenen.

Traditioner
Walk Hard: The Dewey Cox Story

Walk Hard: The Dewey Cox Story er en amerikansk komediefilm fra 2007 instrueret af Jake Kasdan der også har skrevet og produceret filmen i samarbejde med Judd Apatow. Filmen har John C. Reilly og Jenna Fischer i hovedrollerne.

Medvirkende 
 John C. Reilly
 Jenna Fischer
 Raymond J. Barry
 Margo Martindale
 Kristen Wiig
 Tim Meadows
 Chris Parnell
 Matt Besser

Eksterne henvisninger 
 

Amerikanske film fra 2007
Komediefilm fra USA
AirwaySim

AirwaySim er et simuleringsspil om forvaltning af et luftfartsselskab. Simulatoren er et multiplayer-onlinespil, hvor hver spiller kontrollerer sit eget luftfartsselskab og konkurrerer mod de øvrige spillere rundt omkring i verden.

I spillet skal man købe/lease passende fly, administrere ruter og markedsføring.
Man kæmper mod sine konkurrenter, stigende brændstofpriser og dårligt image. 

Økonomiske simulationsspil
Rørhat-familien

Rørhat-familien (Boletaceae) er en familie i rørhat-ordenen. Familien omfatter alle de svampe, vi almindeligvis betegner som rørhatte, som er hat-svampe med rør i stedet for lameller. I Danmark findes omkring 50 forskellige arter, fordelt på otte slægter. Rørhattene er mykorrhiza-svampe, og mange kan kun findes ved ét bestemt værtstræ.

Skematisk fremstilling af udvalgte slægter 

 Boletus
 Leccinum
 Boletinus
 Tylopilus

Bestemmelse af rørhatte 

Det er ganske enkelt at bestemme en rørhat på de cylindriske rør under hatten, som let frigøres ved at skrabe med en kniv eller endog med fingrene. Vanskeligere er det at udskille dem i slægter og arter.

Leccinum-slægten kendes dog ret enkelt på, at alle arter har skæl på stokken. Suillus-slægten har oftest en klæbrig eller slimet hat, hathuden er som regel sej, og mange af arterne i denne slægt har ring på stokken.

Størrelse 

De fleste rørhatte kan blive meget store, med en hat med en diameter på op mod 25 centimeter.

Voksested 

Mange rørhatte har kun ét bestemt værtstræ; fx vil der altid stå en lærk i nærheden af lærke-rørhat. Gennem mykorrhiza har svampen og træet en unik symbiose, hvor de udveksler forskellige næringsstoffer, som gavner begge parter.

Kulinarisk 

Rørhattene omfatter nogle af de bedste spiselige svampe med fin konsistens og smag, eksempelvis spiselig rørhat. De er alle rige på mineraler og vitaminer.
 
De fleste af de ikke-spiselige er blot kedelige af smag. Galderørhat (Tylopilus felleus) indtager en særstatus, idet den er uspiselig på grund af den meget bitre smag, hvor én svamp kan ødelægge en hel svamperet. Den er dog ikke på nogen måde giftig. Nogle få andre kan give maveproblemer. Hyppigst forekommende blandt disse er:

 Skælrørhattene, fx brun skælrørhat (Leccinum scabrum), der tidligere hed rufodet rørhat.
 Netstokket indigo-rørhat (Boletus luridus): 

Kun to danske rørhatte kan betegnes som egentlig giftige.

 Satans rørhat (Boletus satanas). 
 Skønfodet rørhat (Boletus calopus).

Noter

Litteratur 

 Korhonen, Mauri (1973) Svampe i vor natur, Gyldendal
 Knudsen, Henning & Jens H. Petersen (2009) Politikens svampebog, Politiken Forlag
 Tidsskriftet Svampe. Foreningen til svampekundskabens fremme, diverse årgange.
 Danmarks fugle og natur: http://www.fugleognatur.dk/